کرواسی-نین پایتاختی زاگرب-ده یونس امره انستیتوتونون تشکیل ائتدیگی 7-جی تورک فیلم‌لری هفته‌سی "آیلا" فیلمی ایله آچیلدی.
کروات-تورک دوست‌لوغو درنگی‌نین تشکیلاتچی‌لیغی ایله پایتاختین تاریخی چیچک میدانینداکی آوروپا سینما سیندا باش توتان آچیلیشدا "آیلا"نین نوماییشینه تورکیه‌نین زاگرب-ده کی سفیری مصطفی بابور هیزلان، زاگرب یونس امره انستیتوتونون رهبری نورالله یاواش، کروات-تورک دوست‌لوغو درنگی‌‌نین صدری گوران بوس ریچئمبرگ و سینما سئورلر قاتیلدی‌لار.
مصطفی بابور هیزلان چیخیش ائده‌رک، سینمانین اولوسلار آراسی دیل اولدوغونو، سینما صنعتی‌نین سرحدلری آشا‌راق دیگر مدنیت و اینسان‌لاردان بحث ائتدیگینی بیلدیردی.
نورالله یاواش تورک سینماسی نین کرواسی-تورکیه دوست‌لوغونون محکملنمه‌سینه تحفه وئرجگینی وورغولادی.
ریچئمبرگ ایسه زاگرب سینما سئورلری‌نین تورک فیلم‌لرینی بؤیوک بیر ذوق ایله ایزله‌یه‌جک‌لرینی، زاگرب-لیلرین تورک فیلم‌لرینی سئودیک‌لرینی قئید ائتدی.
10 تورک فیلمی‌نین تقدیم اولوناجاغی تورک فیلم‌لری هفته‌سی چرچیوه‌سینده درویش زایمین "بالیق"، بوراک آکساقین "منه ناغیل دانیشما"، رئها اردمین "قورخورام آنا"، اومید کؤرکئنین "ماوی بیسیکلت" فیلم‌لری ده گؤستریله‌جک.
هفته‌ده فیلم‌لرین نوماییشی ایله یاناشی، آکتور، یونتمن، سناریست و یاپیمجی لار ایله گؤروش‌لر، صحبت‌لر، اتلیه چالیمشالاری، تورک مطبخینه دایر تدبیرلر، سینما، آفیش سرگی‌لری اولا‌جاق.
تورک فیلم‌لری هفته‌سی می ین 27-دک داوام ائده‌جک.
